钦定古今图书集成/方舆汇编/职方典/第1495卷 > 曲靖府山川考 通志
## 钦定古今图书集成/方舆汇编/职方典/第1495卷 > 曲靖府山川考 通志

本府。〈南宁县附郭。〉

负金山　在城西二里。明川侯傅友德、西平侯沐英胜达里麻驻军于此，改名胜峰。石皆青色，可琢为砚。又有石穴，状类马迹，水深尺许，童子取以注砚，则学书易成。按《明一统志》：在城西南一十五里。其东北有山，高百馀仞，上有望夫石。

分秦山　即石保山。在城南二十里。四维平原，孤峰独立。藤萝挂壁，鸟道纡回。旧传武侯会盟之所。

青龙山　在府东二十里，又曰“朗目山。” 山色苍翠，远望若画。

真峰山　在城南二十里，山半有弥陀崖，怪石嵌空，类黔中飞云。崖后有普贤洞。按《明一统志》，“峰峦秀丽，多产花木。” 按《明通志》，“在府城南二十里。”

翠峰山　在府城西北二十里。层峦叠嶂罗列。

如画屏障府城

龙华山　在城北二十里。按《明通志》有二，一在城北，一在霑益州南五十里。

龙泉　在府南十里。泉分两派，灌溉之利甚溥，春秋祀焉。

白石江　在城北五里。明西平侯沐英擒达里麻于此。按《明一统志》：在城北八里。“洪武十四年，西平侯沐英征云南，闻元司徒平章达里麻拥兵十馀万屯曲靖，遂进师白石江，与之大战，擒达里麻，俘甲士二万。”

双河　在城北三十里，源发崖口，多灌溉之利。南河　，在城东南二十里，通北海，流入陆凉。温泉　在分秦山下，阔二丈许。按《明一统志》：在城南五十里，俗呼热水塘。

潇湘江　在城南。源出马龙州山箐，绕胜峰山下入府境，至陆凉，过石门山，会广西师宗水达南海。按《明通志》：夏秋之交，江水泛涨，汪洋弥漫，若洞庭潇湘之势，故名。

霑益州

石龙山　，在旧霑益州东七里。按《明一统志》，“其西麓有一石，蜿蜒如龙。”

东山　在州东二十里。按《明通志》：“在州南二百里” ，山色苍翠，宛然如画。

交河　自旧霑益花山洞发源，经州东北，会盘江、腊溪二水，南流入府境陆凉，达于广西。按《明一统志》在州南一百八十里，合盘江、腊溪二水，故名。

车翁江　源出杨林海子，过州境北流入金沙江。

鸦扒箐水　在旧州南，北流会车翁江。

陆凉州

丘雄山　在州东七里。上有方池，水无盈缩，下有十八泉，岁旱祷雨。

部封山　在州西四十里。按《明一统志》，“故芳华县近此。” 山高耸，多花木。

石门山　在州东南四十里。石笋森布，行者穿其中，故曰“石门。” 又东出数百步，有离石，状类西岳三峰。

木容山　在州西北二十五里。苍秀可挹。中涎泽　在州东南，汇潇湘江水于此。按《明一统志》：在丘雄山下。源自南盘江，经府东南，合潇湘江，至是汇焉。十八泉与南涧皆注其中。罗平州

钟山　在州南二十里。巍峨嶷峙，峭拔端严。群峰罗列，宛如画屏。

楼阁山　：在州南二十里。屏障学宫。

白蜡山　，在州北十里。

八部山　在州北八十里，高二百馀丈，其麓百馀里。按《明通志》：“冈峦八耸，故蛮呼为八部。” 喜旧溪　在州东，源发矣都勒，流入，东南会盘江按《明一统志》：源出龙甸村，流环州境，西至普安州入盘江。

马龙州

伯刻山　在州北六十里。按《明一统志》在州南六十里，其东北有多罗山，皆峰峦峻峭，怪石巉岩。按《州志》：州东十里侧立如屏，州之望山也。又名黑泥山。

多罗山　在州西北。山石奇瑰，林木茂密，州之望山也。按《州志》，正北八里与白刻相连，孤峰插汉，宛然天柱。外有数峰如峭

杨磨山　在州西南七十里。又名关索岭。中和山　发脉，自宜良，蜿蜒起伏，至此结而为二。其中峰前后突兀，左右层峦环列，如旗鼓状。后枕寻甸群山大海，而小山曲水回绕于前，俨然龟蛇盘辟。又有仙人洞、五龙潭，上下平田千顷。按《州志》，相传昔有祖师止此显灵，因上建灵峰观，下建万寿寺。

灵泉　按《明一统志》：“在州西南三里，水色清碧，民赖灌溉之利。”

东河　按：《明一统志》在州治东。

西河　按《明一统志》：“在州治西，东流合东河，入寻甸军民府界。”

大龙井　按《州志》：“在州西南二里，其潭出自林家山下，周围数十步，水清洁甘凉。”

小龙井　诸水，俱无源流，随时泛溢，灌溉民田。《寻甸州》

月狐山　在州西北八里，回合五十里许，山顶云可以占雨，一名“凤梧山。”

玉屏山　在州西北五里，为州主山。

勇克山　在州西八里。林壑幽邃，积雪不消，俗呼雪山。按《明一统志》下有泉为倘奉溪。

隐毒山　在州西八里。山无岚瘴，乡人避暑。按《明一统志》：“其麓有泉，亦名隐毒。”

哇山　在州东。耸秀如剑锋，土人筑寨于上，险不可攻。亦名安乐城。按《明一统志》：“落陇雄山在故归厚县治西南，绵亘五十馀里，其东有哇山” 云云。

三棱山　在州西亦郎里。上有九十九泉。怒勒峰　在乞曲里，中有海，多渔利。界达霑益，陆寨干彝居之。

额吾峰　在乞曲里。上有清泉，下有温泉干彝往来两峰之间，以为窟宅。

那多峰　在乞曲里，有大石寨，接连东川俱干彝潜处，下有龙泉。

矣部乌泉　在州东，由月狐山发源，出七星桥，分二派入州车翁江。

清水海　在州西北，入金沙江。

车湖　在州西。山环水聚，可资灌溉。

平彝县

峦冈山　，在县东八里。高十馀里，雄视诸山。扬威岭　，在县西五里。多毒蛇。

清溪洞　在县驿旁。洞深十馀里，洞中之石，险异万状，题咏甚多。

紫泉洞　在清溪洞内，宽敞有台数重，水势曲折，可以流觞。

定南山　在县西十里。明西平侯沐英曾驻兵于此，遗址见存。

桂花洞　在县北十里。洞穴幽深，洞口有老桂，芳馨清远。

清溪水　在县南